 A ti pa Boko Haram run pataoata - Ọmọ Ogun Naijiria Ikọ ọmọ ogun Naijiria ni ki awọn ti wọn wa ni kọrọ jade wa Olori ikọ Operation Lafiya Dole, Rogers Nicholas lo sọ eyi nibi ìfilọlẹ ikọ ọmọ ogun apapọ orilẹede Naijiria ati orilẹede Cameroon ni ilu Maiduguru. Nicholas ni awọn ti foju ikọ Shekau gbolẹ, ati pe awọn ti le ikọ Bokoharam jinna, awọn si ti tu ìpàgọ wọn ka. O ni eto kan ti ikọ oun sagbekalẹ rẹ, ti wọn n pe ni DEEP PUNCH lo ti tu ipagọ awọn Bokoharam ka, ti awọn si ti gba ibudo wọn kan ti wọn n pe Camp Zaro ninu igbo Sambisa. Ikọ ọmọ ogun Naijiria ni awọn ti lé ikọ Bokoharam jinna Nicholas fi kun ọrọ rẹ pe, oun tó tó ọgórùún ọmọ ikọ Bokoharam ni wọn jọwọ ara wọn fun ikọ ọmọ ogun ti ọpọ wọn si juba ehoro, nigba ti awọn da ọpọ eniyan to ti wa ninu igbekun awọn Bokoharam ọun silẹ. O ni awọn ó lé awọn ikọ agbesunmọmi ọun de ibikibi ti wọn ba lọ. O wa rọ awọn ọmọ ikọ Bokoharam ati awọn ti wọn ji gbe ti wọn wa ni ipamọ lati jọwọ ara wọn fun awọn ọmọ ogun. : Ikọ ọmọ ogun ilẹ Naijira ti sọ pe awọn ti lọ ikọ Bokoharam ni àlọmọlẹ ti wọn n lọta o. 